CELEX: 32012R1040
Language: sl
Date: 2012-11-07 00:00:00
Title: Uredba Sveta (EU) št. 1040/2012 z dne 7. novembra 2012 o spremembi Uredbe (ES) št. 754/2009 glede izključitve določenih skupin plovil iz ureditve ribolovnega napora, določenega v Uredbi (ES) št. 1342/2008, ter o spremembi uredb (EU) št. 43/2012 in (EU) št. 44/2012 glede določenih ribolovnih možnosti

9.11.2012   
            
            
               SL
            
            
               Uradni list Evropske unije
            
            
               L 310/13
            
         UREDBA SVETA (EU) št. 1040/2012
   z dne 7. novembra 2012
   o spremembi Uredbe (ES) št. 754/2009 glede izključitve določenih skupin plovil iz ureditve ribolovnega napora, določenega v Uredbi (ES) št. 1342/2008, ter o spremembi uredb (EU) št. 43/2012 in (EU) št. 44/2012 glede določenih ribolovnih možnosti
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 43(3) Pogodbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Ocena staleža sleda v Irskem morju iz leta 2011 je temeljila na oceni trendov, sprejet pa je bil znižan previdnostni celotni dovoljeni ulov (TAC). Oblikovanje referenčnih meril za ta stalež leta 2012 je izboljšalo metodologijo ocenjevanja, tako da se lahko zagotovi napoved ulova, ki temelji na pristopu največjega trajnostnega donosa. Znanstveni, tehnični in gospodarski odbor za ribištvo (STECF) je bil pozvan, naj da mnenje o retroaktivnem povečanju ribolovnih možnosti za ta stalež in razloži vpliv takega povečanja na znanstveno mnenje za leto 2013. Na podlagi analize STECF se lahko povečajo ribolovne možnosti za leto 2012, pod pogojem, da se ustrezno prilagodi TAC za leto 2013, da ostane pogin rib skladen z ravnjo največjega trajnostnega donosa. Uredbo Sveta (EU) št. 43/2012 z dne 17. januarja 2012 o določitvi ribolovnih možnosti, ki so plovilom EU na voljo v letu 2012 za nekatere staleže rib in skupine staležev rib, za katere ne veljajo mednarodna pogajanja ali sporazumi (1), bi bilo zato treba ustrezno spremeniti.
            
         
               (2)
            
            
               Francija je predložila informacije o ulovu trske za tri ribolovna območja in tri skupine plovil: skupino plovil s pridnenimi vlečnimi mrežami, ki v Severnem morju lovi saja, skupino plovil s pridnenimi vlečnimi mrežami, ki v vodah zahodno od Škotske lovi saja in globokomorske vrste, ter skupino plovil, ki v vodah zahodno od Škotske s parangali lovi osliča. STECF je ocenil, da je na podlagi teh informacij mogoče ugotoviti, da ulov trske teh treh skupin plovil, vključno z zavržki, ne presega 1,5 % celotnega ulova vsake skupine plovil v vsakem od treh območij. Poleg tega je ob upoštevanju sprejetih ukrepov za zagotavljanje spremljanja in nadzora ribolovnih dejavnosti teh skupin plovil in ob upoštevanju dejstva, da bi vključitev teh skupin predstavljala upravno breme, nesorazmerno njihovemu celotnemu vplivu na staleže trsk, primerno, da se te tri skupine plovil izključijo iz uporabe ureditve ribolovnega napora iz Uredbe Sveta (ES) št. 1342/2008 z dne 18. decembra 2008 o določitvi dolgoročnega načrta za staleže trske in ribištvo, ki izkorišča te staleže (2). Uredbo Sveta (ES) št. 754/2009 z dne 27. julija 2009 o izključitvi določenih skupin plovil iz ureditve ribolovnega napora, določenega v poglavju III Uredbe (ES) št. 1342/2008 (3), Uredbo (EU) št. 43/2012 in Uredbo Sveta (EU) št. 44/2012 z dne 17. januarja 2012 o določitvi ribolovnih možnosti, ki so na voljo v vodah EU in ki so plovilom EU na voljo v nekaterih vodah, ki niso del EU, za nekatere staleže rib in skupine staležev rib, za katere veljajo mednarodna pogajanja ali sporazumi, za leto 2012 (4) bi bilo zato treba ustrezno spremeniti.
            
         
               (3)
            
            
               Mednarodni svet za raziskovanje morja (ICES) je oktobra 2012 objavil znanstveno mnenje o staležu norveškega moliča v Severnem morju, Skagerraku in Kattegatu. ICES v mnenju navaja, da ulovi leta 2012 ne bi smeli preseči 101 000 ton. V zvezi s kvotami pa 75 % TAC za norveškega moliča na tem območju pripada kvoti Unije, od tega pa bi bilo treba 5 000 ton dodeliti Norveški. Preostanek kvote Unije bi bilo treba razdeliti med države članice.
            
         
               (4)
            
            
               Omejitve ulova, določene s to uredbo, bi se morale začeti uporabljati s 1. januarjem 2012, razen določb glede omejitev ribolovnega napora, ki bi se morale začeti uporabljati s 1. februarjem 2012. Takšna retroaktivna uporaba ne bo vplivala na načeli pravne varnosti in varstva legitimnih pričakovanj v zvezi z zadevnimi ribolovnimi možnostmi, ki še niso bile izkoriščene. Ker omejitve ulova vplivajo na gospodarske dejavnosti in načrtovanje ribolovne sezone plovil Unije, bi morala ta uredba začeti veljati takoj po objavi.
            
         
               (5)
            
            
               Uredbo (ES) št. 754/2009, Uredbo (EU) št. 43/2012 in Uredbo (EU) št. 44/2012 bi bilo zato treba ustrezno spremeniti –
            
         SPREJEL NASLEDNJO UREDBO:
   Člen 1
   Spremembe Uredbe (ES) št. 754/2009
   V členu 1 Uredbe (ES) št. 754/2009 se dodajo naslednje točke:
   
               „(j)
            
            
               skupina plovil, opredeljena v zahtevku Francije z dne 8. junija 2012, ki pluje pod francosko zastavo in v Severnem morju (cona ICES IV) lovi saja s pridnenimi vlečnimi mrežami z velikostjo mrežnega očesa, ki je enaka ali večja od 100 mm (kategorija opreme TR1);
            
         
               (k)
            
            
               skupina plovil, opredeljena v zahtevku Francije z dne 8. junija 2012, ki pluje pod francosko zastavo in v vodah zahodno od Škotske (cona ICES VI) lovi saja in globokomorske vrste s pridnenimi vlečnimi mrežami z velikostjo mrežnega očesa, ki je enaka ali večja od 100 mm (kategorija opreme TR1);
            
         
               (l)
            
            
               skupina plovil, opredeljena v zahtevku Francije z dne 8. junija 2012, ki pluje pod francosko zastavo in v vodah zahodno od Škotske (cona ICES VI) s parangali (kategorija opreme LL) lovi osliča.“
            
         Člen 2
   Spremembe Uredbe (EU) št. 43/2012
   Prilogi I in IIA k Uredbi (EU) št. 43/2012 se spremenita v skladu z besedilom iz Priloge I k tej uredbi.
   Člen 3
   Spremembe Uredbe (EU) št. 44/2012
   Prilogi IA in IIA k Uredbi (EU) št. 44/2012 se spremenita v skladu z besedilom iz Priloge II k tej uredbi.
   Člen 4
   Začetek veljavnosti
   Ta uredba začne veljati dan po objavi v Uradnem listu Evropske unije.
   Točka 1 Priloge I in točka 1 Priloge II se uporabljata od 1. januarja 2012.
   Člen 1, točka 2 Priloge I in točka 2 Priloge II se uporabljajo od 1. februarja 2012.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. novembra 2012
      
         
            Za Svet
         
         
            Predsednik
         
         A. D. MAVROYIANNIS
      
   
   
      (1)  UL L 25, 27.1.2012, str. 1.
   
      (2)  UL L 348, 24.12.2008, str. 20.
   
      (3)  UL L 214, 19.8.2009, str. 16.
   
      (4)  UL L 25, 27.1.2012, str. 55.
   
      PRILOGA I
      
                  1.
               
               
                  V delu B Priloge I k Uredbi (EU) št. 43/2012 se vnos v zvezi s sledom v coni VIIa nadomesti z naslednjim:
                  
                              
                                          „Vrsta
                                       
                                       
                                          :
                                       
                                       
                                          sled
                                          
                                             Clupea harengus
                                          
                                       
                                    
                           
                              
                                          Cona
                                       
                                       
                                          :
                                       
                                       
                                          VIIa (1)
                                          
                                          (HER/07A/MM)
                                       
                                    
                        
                              Irska
                           
                           
                              1 374
                           
                           
                              Analitski TAC
                           
                        
                              Združeno kraljestvo
                           
                           
                              3 906
                           
                        
                              Unija
                           
                           
                              5 280
                           
                        
                              TAC
                           
                           
                              5 280
                           
                        
            
                  2.
               
               
                  V Dodatku 1 k Prilogi IIA k Uredbi (EU) št. 43/2012 se v preglednici (d) stolpec glede Francije (FR) nadomesti z naslednjim:
                  „FR
                  1 057 828
                  34 926
                  0
                  0
                  0
                  302 917
                  0
                  184 354“
               
            
         (1)  Ta cona se zmanjša za območje, omejeno:
      
                  —
               
               
                  na sever z zemljepisno širino 52° 30′ S,
               
            
                  —
               
               
                  na jug z zemljepisno širino 52° 00′ S,
               
            
                  —
               
               
                  na zahod z obalo Irske,
               
            
                  —
               
               
                  na vzhod z obalo Združenega kraljestva.“
               
            
   
      PRILOGA II
      
                  1.
               
               
                  V Prilogi IA k Uredbi (EU) št. 44/2012 se vnos v zvezi z norveškim moličem in povezanim prilovom v coni „podobmočje IIIa; vode EU podobmočij IIa in IV“ nadomesti z naslednjim:
                  
                              
                                          „Vrsta
                                       
                                       
                                          :
                                       
                                       
                                          norveški molič in povezan prilov
                                          
                                             Trisopterus esmarki
                                          
                                       
                                    
                           
                              
                                          Cona
                                       
                                       
                                          :
                                       
                                       
                                          podobmočje IIIa; vode EU podobmočij IIa in IV
                                          (NOP/2A3A4.)
                                       
                                    
                        
                              Danska
                           
                           
                              70 684 (1)
                              
                           
                           
                              Analitski TAC
                              Člen 3 Uredbe (ES) št. 847/96 se ne uporablja.
                              Člen 4 Uredbe (ES) št. 847/96 se ne uporablja.
                           
                        
                              Nemčija
                           
                           
                              14 (1)
                                  (2)
                              
                           
                        
                              Nizozemska
                           
                           
                              52 (1)
                                  (2)
                              
                           
                        
                              Unija
                           
                           
                              75 750 (1)
                                  (3)
                              
                           
                        
                              TAC
                           
                           
                              Ni relevantno.
                           
                        
            
                  2.
               
               
                  V Dodatku 1 k Prilogi IIA k Uredbi (EU) št. 44/2012 se stolpec glede Francije (FR) nadomesti z naslednjim:
                  „FR
                  533 451
                  6 496 811
                  101 316
                  0
                  1 202 818
                  342 579
                  4 338 315
                  125 141“
               
            
         (1)  Norveški molič mora predstavljati najmanj 95 % iztovorjenega ulova, ki se šteje v kvoto. Prilovi vahnje in mola se vštevajo v preostalih 5 % kvote.
      
         (2)  Ta kvota se lahko lovi le v vodah EU con ICES IIa, IIIa in IV.
      
         (3)  Od česar se 5 000 ton dodeli Norveški.“